
A bronzkori szimbolika és településszerkezet kognitív régészeti kapcsolatai

A bronzkori hatvani és a füzesabonyi kultúrák díszítő motívumkincsében jellegzetes, gyakori elem a koncentrikus, középpontos körábrázolás, amely az ebben a korszakban létesített, koncentrikus alaprajzú települések szerkezetére asszociál. E hasonlóság, egyfajta gondolkodásmódbeli sajátosság létét engedi feltételezni, melynek vallástörténeti, jelképrendszeri vizsgálatai segíthetnek közelebb kerülni a bronzkori társadalomhoz és gondolkodásmódhoz.
Munkámat a korábbi, településszerkezeti kutatások, tárgyleírások és típustáblák áttekintésével kezdtem, majd a posztprocesszuális régészeti módszerek segítségével összevetettem azokat. Az értelmezéshez segítségül hívtam kulturális antropológiai, vallástörténeti, pszichológiai, filozófiai munkákat is.



